# 1. Pradinio duomenų failo sudarymas

Pradinis duomenų failas sudaromas su MS Office programa MS Excel. Tačiau išsaugotas šis failas turi būti kaip XML failas. Išsaugodami nepamirškite nustatyti XML formato, arba naudokitės paruoštu šablonu. Toliau aprašysiu kaip paruošti pradinių duomenų failą (Excel knygą).

1 lapas (Sheet1) | Šio darbo lapo pavadinimas turi būti „Dalykai“.

Vaizdūs paaiškinimai:

Šiame lape stulpelyje „A“ nurodomi Dalykai, o stulpelyje „B“ - dalykų Grupes, stulpelyje „C“- dalykų Prioritetai.

Dalykai – tai visų mokykloje mokomų dalykų trumpiniai. Jie turi būti surašyti vienas po kitu. Taip pat šie trumpiniai, tokiu pat pavidalu, bus vartojami pildant mokytojų langą (Sheet2), bei pildant mokinių pasirinkimų lenteles.

Gupes – visi dalykai turi būti skirstomi į tokias grupes:

· „e “ – tai grupė, kurioje mokinys gali pasirinkti tik vieną dalyką. Pavyzdžiui: grupę „e1“ sudaro trys dalykai: Tikyba (T), Etika (E) ir Psichologija (Ps). Mokinys gali pasirinkti tik vieną iš šių dalykų. Jei yra sudaroma kita tokių dalykų grupė, ji pažymima raide „e“ su kitu numeriu. Pavyzdžiui užsienio kalbos taip pat gali būti grupuojamos.

· „but“ – tai būtinieji dalykai, kuriuos mokiny privalo pasirinkti.

· „pas“ – tai dalykai, kuriuos mokinys gali rinktis kartu. Pavyzdžiui, mokinys mokslo metais gali mokintis Chemiją (Chem), Biologija (Biol), Geografiją (Geo) ir Istoriją (Ist).

Prioritetai – tai visų mokykloje mokomų dalykų suskirstymas pagal jų sudėtingumą. Sudėtingiausi dalykai turi būti mokomi pirmoje dienos pusėje. Sudėtingiausi dalykai turi indeksą 5, o lengviausi indeksą 1.

Max studentų skaičius – tai maksimalus mokinių skaičius su kuriuo gali dirbti mokytojas.

Pavyzdys:

2 lapas (Sheet2) | Šio darbo lapo pavadinimas turi būti „Mokytojai“.
Vaizdūs paaiškinimai:

Šiame lape stulpelyje „A“ nurodomas Grupės numeris, stulpelyje „B“ – mokytojo sąrašo eilės numeris „Eil“, stulpelyje „C“ – nurodomas pilnas dalyko pavadinimas „Dalykas“, stulpelyje „D“ – nurodoma mokytojo Pavarde Vardas, stulpelyje „E“ – nurodoma Kabinetų numeriai kuriuose mokytojas dirba, stulpelyje „F“ – nurodomas mokytojo darbo valandų per savaitę skaičius „Val.sk.“, stulpelyje „G“ – nurodomas dalyko trumpinys „Trump“, stulpelyje „H“ – išvardijamos visos klasės, kuras mokytojas moko „klases, kuriom desto mokytojas“, stulpelyje „I“ – nurodomos dienos, kada mokytojas pageidauja turėti laisvą laiką „Pageidavimai/Laisvadieniai“.

Smulkesni nurodymai, kaip pildyti lentelės grafas:

- Grupės – stulpelis formuojamas vartotojo nuožiūra. Čia gali vartotojas mokytojus skirstyti taip kaip jam patinka: pagal dalykus, pagal pasirinkimus, pagal pavardes ir t.t. Šis stulpelis skurtas vizualiai paieškai pradinių duomenų faile. Programoje neturi jokios įtakos. Jis gali būti nepildomas. Svarbiausia išliktų pavadinimas stulpelyje „A“.
- Eil. – įrašomas mokytojo eilės numeris esamam sąraše. Taip pat skirtas tik vizualiai mokytojo paieškai pradinių duomenų faile. Programoje įtakos neturi.
- Dalykas – nurodomas pilnas dalyko pavadinimas kurį moko mokytojas. Pavyzdžiui: „Informatika“, „Matematika“ ir t.t. Jei mokytojas moko du dalykus, šiame stulpelyje juos reikia abu paminėti atskiriant viena nuo kito kabliataškio pagalba. Pavyzdžiui: „Matematika; Informatika“, „Anglų; Vokiečių“, ir t.t. Visi dalykai turi būti rašomi vienodai. Tai yra, jei keli mokytojai moko dalyką „Matematika“, tai pas visus dalykas turi būti vienodai pavadintas (raidės turi būti vienodos visuose žodžiuose). Negalima rašyti vienam mokytojui „Matematika, o kitam mokytojui „matematika“
- Pavarde Vardas – šiame stulpelyje nurodoma mokytojo Pavardė ir Vardas. Pvz: Pavardenis Vardenis.
- Kabinetas – nurodomas kabineto, kuriame mokytojas dirba, numeris. Jei mokytojas neturi savo kabineto, šiame langelyje įrašomi kabinetų numeriai kuriuose Jis gali dirbti. Jei mokytojas moko du dalykus, tai iš pradžių išvardijami kabinetų numeriai, kuriuose mokytojas moko pirmojo dalyko, po to dedamas „#”ir išvardijami kabinetų numeriai, kuriuose moko antrojo dalyko.
- Val. sk. – nurodomas maksimalus valandų skaičius, kurį mokytojas gali dirbti per savaitę. Nurodžius valandas, po skaičiaus, dedamas kabliataškis. Pavyzdžiui: „18;“. Jei mokytojas moko du dalykus, tada nurodomos dvejos, viena po kitos valandos (pirmosios pirmajam dalykui, antrosios – antrajam). Pavyzdžiui: „18;5;“
- Trump – nurodomas mokomo dalyko trumpinys. Pavyzdžiui: „Mat“, „Inf“ ir t.t. Šis trumpinys yra nurodomas lape „Dalykai“ ir visuose klasių pasirinkimuose. Jei mokytojas moko du dalykus jie išvardijami atskiriant vieną nuo kito kabliataškiu. Po paskutiniojo dalyko tai pat turi būti dedamas kabliataškis. Pavyzdžiui: „Mat;Inf;“
- Klases, kuriom desto mokytojas – išvardijamos klasės, kuras mokytojas moko. Kiekvienos klasės pavadinimas nurodomas ir kaip Excel knygos lapo pavadinimas. Išvardijant klases jos atskiriamos kabliataškiais. Pavyzdžiui: „7d; 2b; 2d;“ Jei mokytojas moko du dalykus, tai iš pradžių išvardijamos klasės, kurias mokytojas moko pirmojo dalyko, po to dedamas „#”ir išvardijamos klasės, kurios mokosi antrojo dalyko. Pavyzdžiui: „7c; 3a; # 4a; 4b; 4e;“
- Pageidavimai/Laisvadieniai – nurodomos savaitės dienos (skaičiais), kada mokytojas pageidauja turėti laisvas dienas. Pavyzdžiui „3;4;5;“, „5;“, „1;5;“ ir t.t.

Pavyzdys:

3 lapas (Sheet3)

Šio darbo lapo pavadinimas turi būti toks pat, kaip ir klasės pavadinimas. Pavyzdžiui „5a“. Visi likusieji lapai turi būti skirti kitoms klasėms ir jų pageidavimams. Paskutinis lapas turi likti kaip šablonas. Jo pavadinimas turi būti „Sablonas“

Vaizdūs paaiškinimai:
Į klasės pageidavimų langą galima nukopijuoti šabloną (iš lapo „Sablonas“). Taip sutaupysite laiko paruošdami klasės pageidavimų lentelę. Jei dalykų trumpiniai sutampa – tada belieka tik išvardinti mokinius ir jų pageidavimus. Jei nesutampa – tada pakeisti trumpinius į reikiamus naujus. Primename, kad trumpiniai turi sutapti visuose knygos lapuose. Dalykai, kurie priklauso kategorijai „e “, yra išvardijami antroje eilutėje. Stulpelyje „Viso“ yra automatiškai skaičiuojamos mokinio valandų kiekis per savaitę. Šio langelio pildyti nėra būtina.
Pavyzdys: