# 5. Gautų rezultatų peržiūra

Programai baigus darbą yra parodomas visos mokyklos optimalus tvarkaraštis. Apačioje yra nurodoma baudos taškai prieš optimizavimą ir naujo (geriausio) tvarkaraščio baudos taškai.

Paspaudus nuorodą „Parsisiųsti ZIP archyve supakuotus rezultatus” bus siūloma kompiuteryje išsaugoti visą pradinių duomenų ir gautų rezultatų archyvą. Jame atskiruose kataloguose yra saugomi mokinių, mokytojų, bei kabinetų tvarkaraščiai (mokytojų – „Initial teachers“ bei „Optimized teachers“, mokinių – „Initial students“ bei „Optimized students“, kabinetų – „Initial rooms“ bei „Optimized rooms“) ir papildomos naudingos suvestinės (Mokyklos tvarkaraštis, kabinetų tvarkaraštis ir kiti).

Yra dar keletas kitų galimybių. Norit peržiūrėti atskirus mokinių, mokytojų, kabinetų, grupių tvarkaraščius nėra būtina siųstis visa archyvą. Galima pirmiausia peržiūrėti gautus rezultatus ir tik tada nuspręsti reikia parsisiųsti archyvą ar ne. Norint peržiūrėti kitokius tvarkaraščius, reikia paspausti su pelyte ant nuorodos „Mokyklos tvarkaraštis“ Atsivers štai toks langas:

Laukelyje „Tvarkaraščiai“ galima pasirinkti kokį tvarkaraštį norite matyti:

· „Pradinis“ – parodys pasirinktą tvarkaraštį sudarytą prieš pradedant optimizuoti duomenis.

· „Optimalus“ – parodys pasirinktą tvarkaraštį sudarytą po optimizavimo.

· „Pradinis ir optimalus“ - – parodys pasirinktą tvarkaraštį sudarytą prieš pradedant optimizuoti duomenis, bei tą pati tvarkaraštį po optimizavimo.

Laukelyje „Savininkas“ – galima pasirinkti kieno tvarkaraštį norite matyti:

· „Mokykla“ – rodo visos mokyklos tvarkaraštį.

· „Grupė“ – rodo pasirinktos grupės(klasės) tvarkaraštį.

· „Mokinys“ – rodo pasirinkto mokinio tvarkaraštį.

· „Mokytojas“ – rodo pasirinkto mokytojo tvarkaraštį.

· „Kabinetas“ – rodo konkretaus kabineto užimtumą.

Paskutinis laukelis atsiranda tik „savininku“ pasirinkus:

· Grupę – visu galimu grupių(klasių) sąrašas. Jis nuskaitomas iš pradini duomeny failo pagal Excel knygos lapų pavadinimus.

· Mokinį – visų galimų mokinių sąrašas.

· Mokytoją – visų galimų mokytojų sąrašas.

· Kabinetą – visų galimų kabinėtų sąrašas.

Šiuo atveju paspaudus klavišą „Peržiūrėti“ bus parodyti tokie rezultatai:

Atminkite, Jūs gausite individualius rezultatus pagal Jūsų mokyklą ir joje dirbančius mokytojus bei mokinius!