# 2. Objektyvių ir subjektyvių parametrų nustatymas

Objektyvūs parametrai, tai parametrai, kuriuos nustato pati mokykla savo nuožiūra. Tai reiškia, kad mokykla pati nurodo kiek kabinetų ji turi, ir kiek pamokų per dieną nori turėti.

Subjektyvūs parametrai, tai baudos taškų. Jie skiriami mokiniams ir mokytojams už tam tikrų sąlygų netenkinimą.

Baudos taškai, tai taškai, pagal kuriuos bus vertinamas tvarkaraštis. Baudos taškai yra skiriami už nustatytų sąlygų netenkinimą. Pavyzdžiui: Jei mokinys turi langus – jo tvarkaraštis nėra idealus ir yra skiriami baudos taškai už kiekvieną mokinio langą. Taip pat yra elgiamasi su mokytojo langais.

Kiekviena mokykla objektyvius ir subjektyvius parametrus turi skirtingus. Jie skiriami atsižvelgiant į mokyklos dydį ir poriekius.
Šiame lange reikia nustatyti tokius parametrus:

Objektyvūs parametrai:

· Kabinetų kiekis (mokykloje) – nurodo kiek maksimaliai kabinetu gali būti užimta vienu metu. Kitaip tariant keli mokytojai gali dirbti vienu metu.

· Didžiausias valandų skaičius per dieną – nurodo kiek norima turėti pamokų per dieną. Nurodomas parašius konkretų skaičių.

Subjektyvūs parametrai:

· Baudų taškai mokytojų langui – nurodo kiek bus skiriama baudos taškų, jei mokytojas turės langą tarp dėstomų pamokų. Čia reikia nurodyti kiek yra skiriama baudos taškų už vieną langą. Jei langų bus daugiau – programa pati padaugins šį skaičių iš susidariusių langų kiekio. Paprastai mokytojų yra žymiai mažiau nei mokinių, todėl jiems skiriamas didelis baudos taškų kiekis už kiekvieną langą. Jei norima sudaryti tvarkaraštį mokinio naudai, šį skaičių reikia vesti nedidelį. Jei mokytojo – palikti tokį pat koks yra pagal nutylėjimą arba vesti dar didesnį.

· Baudų taškai mokinių langui – nurodo kiek bus skiriama baudos taškų, jei mokinys turės langą tarp pamokų. Kaip ir mokytojų baudos skyrime, čia reikia nurodyti kiek yra skiriama baudos taškų už vieną langą.

· Baudų taškai mokytojų laisvadienių pažeidimui – nurodo kiek bus skiriama baudos taškų, jei mokytojas turės dirbti per pageidaujamus „laisvadienius“. Laisvadieniai yra nurodomi pradinių duomenų faile, lape „Mokytojai“. Kuo daugiau bus skiriama baudos taškų už šį „pažeidimą“ tuo didesnė tikimybė, kad mokytojas nedirbs per savo „laisvadienius“

· Baudų taškai išdirbtų valandų viršijimui – nurodo, kiek baudos taškų bus skiriama, jei bus viršytas pamokų skaičius per dieną. Tarkim, jei nustatėm, kad per dieną turi būti tik 8 pamokos, o programa sudėliojo 9, tada bus skiriami šioje grafoje nurodyti papildomi baudos taškai esamam tvarkaraščiui.

· Baudų taškai pedagoginių didaktikų pažeidimui – nurodo, kiek baudos taškų bus skiriama, jei aukšto prioriteto dalykas dėstomas antroje dienos pusėje.

Geriausias tvarkaraštis bus išrenkamas iš daugybės sudarytų tvarkaraščių. Jis bus išrenkamas pagal baudos taškus. Geriausias tvarkaraštis – mažiausią baudos taškų skaičių turintis tvarkaraštis.

Parametrų nustatymo langas programos darbo metu. (jame parametrai nurodyti pagal nutylėjimą)